**Nagrajene mladinske knjige 2022**

**Seznam knjig, predstavljenih na 3. bralni čajanki (sklop I., šolsko leto 2022/2023, 10. 11. 2022)  
Pripravila: mag. Tilka Jamnik**

[**https://www.bralnaznacka.si/sl/priporocene-knjige-2/nagrade-za-mladinsko-knjizevnost/**](https://www.bralnaznacka.si/sl/priporocene-knjige-2/nagrade-za-mladinsko-knjizevnost/)

**DESETNICA**

Desetnico podeljuje sekcija za mladinsko književnost pri Društvu slovenskih pisateljev, in sicer za najboljše slovensko otroško ali mladinsko literarno delo v prozi ali poeziji. Kandidirajo lahko le člani Društva slovenskih pisateljev, je torej stanovska literarna nagrada in se podeljuje za obdobje zadnjih treh let.

**Nagrado desetnica je prejela MATEJA GOMBOC: Balada o drevesu. Miš založba 2021. PRIPOROČILNICA.**

Jure Jakob: **Vranja potovanja**. Ilustrirala Anja Jerčič Jakob. Miš založba 2021.

Neli K. Filipić: **Fronta**. Cankarjeva založba 2021.

Nataša Konc Lorenzutti: **Tronci**. Ilustrirala Ana Zavadlav. Mladinska knjiga 2021.

Miroslav Košuta: **Božaj veter**: pesmi za mlade. Ilustrirala Ana Maraž. Mladinska knjiga 2021.

Vinko Möderndorfer: **Sončnica**. Mladinska knjiga 2021. PRIPOROČILNICA.

Maša Ogrizek: **Lisičja luna**. Ilustrirala Tina Dobrajc. Miš založba 2021.

Sebastijan Pregelj: **Vrnitev**. Ilustriral Jure Engelsberger. Miš založba 2020. PRIPOROČILNICA.

Simona Semenič: **Skrivno društvo KRVZ**. Ilustrirala Tanja Komadina. Mladinska knjiga 2020. PRIPOROČILNICA.

Cvetka Sokolov: **Reči, ki jih ne razumem**. Ilustrirala Milanka Fabjančič. Miš založba 2020. PRIPOROČILNICA.

**VEČERNICA**

Večernica je nagrada za najboljše izvirno mladinsko delo, ki je izšlo v preteklem letu. Podeljuje jo časopisno-založniško podjetje Večer na tradicionalnem srečanju slovenskih mladinskih pisateljev Oko besede v Murski Soboti od leta 1997 dalje.

**Nagrado večernica je prejela MAŠA OGRIZEK za knjigo Lisičja luna. Knjigo je ilustrirala Tina Dobrajc. Miš založba, 2021.**

Irena Androjna: Modri otok. Ilustr.: Eva Mlinar. Mladinska knjiga, 2021.

Jana Bauer: **Kako objeti ježa**. Ilustr.: Peter Škerl. KUD Sodobnost International, 2021.

Nataša Konc Lorenzutti: **Tronci**. Ilustr.: Ana Zavadlav. Mladinska knjiga, 2021.

Vinko Möderndorfer: **Sončnica**. Mladinska knjiga, 2021. PRIPOROČILNICA.

**NAGRADA KRISTINE BRENKOVE za izvirno slovensko slikanico**

Nagrado Kristine Brenkove za izvirno slovensko slikanico je zasnovala Zbornica knjižnih založnikov in knjigotržcev pri Gospodarski zbornici Slovenije (GZS), podeljujejo jo 22. oktobra, na rojstni dan Kristine Brenkove.

**Nagrado je prejela slikanica Kako objeti ježa (Jana Bauer, il. Peter Škerl). KUD Sodobnost International, 2021.**

**Posebno nagrado za kakovostno povezovanje umetnostnih zvrsti: Sofija in baletni copatki (Helena Kraljič, il. Tina Dobrajc). Morfemplus, 2022.**

Žiga X. Gombač: **Adam in tuba**. Ilustr. Maja Kastelic. Miš, 2022.

Majda Koren: **Čarobna kost**. IIustr. Tanja Komadina. Mladinska knjiga, 2022.

Gaja Kos: **Nočni obisk**. Ilsutr. Ana Zavadlav. Mladinska knjiga, 2022.

Boštjan Gorenc – Pižama: **Si že kdaj jezdil morskega konjička?** Ilustr. Igor Šinkovec. Mladinska knjiga, 2022.

**NAGRADA VASJE CERARJA**

Nagrado podeljuje Društvo slovenskih književnih prevajalcev za vrhunske prevode mladinske književnosti, letos v kategoriji prevedenih slikanic.

**Nagrado Vasje Cerarja je prejel MILAN DEKLEVA za prevoda slikanic Lev v srcu (Morfemplus, 2018)**

**in Veveričji prepir (Morfemplus, 2022) angleške avtorice Rachel Bright.**

Igor Saksida in Barbara Pregelj za prevod zbirke Federico García Lorca: **12 pesmi**. Malinc, 2020. PRIPOROČILNICA.

Aleksandra Kocmut za prevod zbirke Dan Brown: **Divja simfonija**. Modrijan, 2021.

**ZLATIREPEC**

Podeljuje zavod Stripolis v okviru festivala Tinta za najboljši domači in tuji v slovenščino prevedeni strip ter za najboljši domači in prevedeni strip za otroke.

**Nagrada za najboljši izvirni otroški strip je prejel Izar Lunaček za strip LAHKO NOČ, SINE. Zavod Stripolis, 2021.**

Marjan Manček: **Pipi Pišče išče**. Miš, 2022.

Dora Benčevič: **Dekle, ki se ni balo medvedov**. Ilustr. Izar Lunaček. Zavod Stripolis, 2021.

**Nagrada za najboljši prevedeni otroški strip Vampirček gre v šolo. Joann Sfar. Prevod: Izar Lunaček. Mladinska knjiga, 2021.**

Joann Sfar in Lewis Trondheim: **Graščina. Somrak**. Rrisba Joann Sfar in Kerascoët, barve Walter. Prevod Izar Lunaček. Graffit, Zavod Stripolis, 2022.

Luke Pearson: **Hilda in ptičja parada**. Prevod: Boštjan Gorenc. Didakta, 2022.

**PRIZNANJA ZLATA HRUŠKA 2022**

Priznanja zlata hruška podeljuje Mestna knjižnica Ljubljana, Pionirska, v sodelovanju z Zvezo bibliotekarskih društev Slovenije.

Dobitniki priznanj bodo znani v ponedeljek, 14. novembra!